CELEX: 32014D0327
Language: hr
Date: 2014-05-06 00:00:00
Title: 2014/327/EU: Odluka Vijeća od 6. svibnja 2014. o utvrđivanju stajališta koje Unija treba zauzeti na 53. sjednici Odbora stručnjaka za prijevoz opasnih tvari OTIF-a u pogledu određenih izmjena Dodatka C Konvenciji o međunarodnom željezničkom prijevozu (COTIF) primjenjivih od 1. siječnja 2015.

5.6.2014   
            
            
               HR
            
            
               Službeni list Europske unije
            
            
               L 166/27
            
         ODLUKA VIJEĆA
   od 6. svibnja 2014.
   o utvrđivanju stajališta koje Unija treba zauzeti na 53. sjednici Odbora stručnjaka za prijevoz opasnih tvari OTIF-a u pogledu određenih izmjena Dodatka C Konvenciji o međunarodnom željezničkom prijevozu (COTIF) primjenjivih od 1. siječnja 2015.
   
      (2014/327/EU)
   
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91. u vezi s člankom 218. stavkom 9.,
   uzimajući u obzir prijedlog Europske komisije,
   budući da:
   
               (1)
            
            
               Unija je pristupila Konvenciji o međunarodnom željezničkom prijevozu od 9. svibnja 1980. kako je izmijenjena Protokolom iz Vilniusa od 3. lipnja 1999. (dalje u tekstu „Konvencija COTIF-a”), na temelju Odluke Vijeća 2013/103/EU (1) o pristupanju Europske unije prethodno navedenoj Konvenciji.
            
         
               (2)
            
            
               Sve države članice, uz iznimku Cipra i Malte, primjenjuju Konvenciju COTIF-a.
            
         
               (3)
            
            
               Direktivom 2008/68/EZ (2) utvrđuju se zahtjevi za prijevoz opasnih tvari cestom, željeznicom ili unutarnjim plovnim putovima unutar država članica ili među njima, pozivajući se na Pravilnik o međunarodnom prijevozu opasnih tvari željeznicom, koji se kao Dodatak C nalazi u Konvenciji COTIF-a (Prilog RID). Osim toga, člankom 4. te Direktive predviđeno je da se „Prijevoz opasnih tvari između država članica i trećih zemalja odobrava ako je u skladu sa zahtjevima ADR-a, RID-a ili ADN-a, osim ako je u prilozima navedeno drukčije.” Stoga je Unija u pogledu tog predmeta izvršila svoju nadležnost.
            
         
               (4)
            
            
               Očekuje se da će Odbor stručnjaka za prijevoz opasnih tvari, osnovan u skladu s člankom 13.1. točkom (d) Konvencije COTIF-a, na svojoj 53. sjednici koja se treba održati 22. svibnja 2014. odlučiti o određenim izmjenama Priloga RID. Te izmjene, koje se odnose na tehničke norme ili jedinstvene tehničke propise, imaju za cilj osigurati siguran i učinkovit prijevoz opasnih tvari, uzimajući u obzir znanstveni i tehnički napredak u sektoru te razvoj novih tvari i predmeta koji predstavljaju opasnost tijekom prijevoza.
            
         
               (5)
            
            
               Odbor za prijevoz opasnih tvari, osnovan na temelju članka 9. Direktive 2008/68/EZ, vodio je preliminarne rasprave o tim izmjenama.
            
         
               (6)
            
            
               Većina predloženih izmjena opravdana je i korisna, te bi ih stoga Unija trebala podržati. Dvije predložene izmjene treba dodatno procijeniti s obzirom na tehnički i znanstveni napredak. Europska agencija za željeznice, u suradnji s odgovarajućim tijelima, posebno bi trebala nastaviti s radom na utvrđivanju održivog rješenja za otkrivanje iskliznuća s tračnica i ublažavanje njihovih posljedica, uključujući buduću provedbu ovog rješenja. Nadalje, ako se potonje izmjene odobre u ovom trenutku, Unija bi trebala sastaviti prigovor u skladu s postupkom utvrđenim u članku 35. stavku 4. naslova VII. Konvencije COTIF-a,
            
         DONIJELO JE OVU ODLUKU:
   Članak 1.
   Stajalište Europske unije
   1.   Stajalište koje Europska unija treba zauzeti na 53. sjednici Odbora stručnjaka za prijevoz opasnih tvari u okviru Konvencije o međunarodnom željezničkom prijevozu mora biti u skladu s Prilogom ovoj Odluci.
   2.   Manje izmjene dokumenata navedenih u Prilogu ovoj Odluci mogu se dogovoriti s predstavnicima Unije u gore spomenutom tijelu bez dodatne odluke Vijeća.
   Članak 2.
   Nakon njezina donošenja, Odluka prethodno navedenog tijela objavljuje se u Službenom listu Europske unije.
   
   Članak 3.
   Stupanje na snagu
   Ova Odluka stupa na snagu na dan donošenja.
   
      Sastavljeno u Bruxellesu 6. svibnja 2014.
      
         
            Za Vijeće
         
         
            Predsjednik
         
         Ch. VASILAKOS
      
   
   
      (1)  Odluka Vijeća 2013/103/EU od 16. lipnja 2011. o potpisivanju i sklapanju Sporazuma između Europske unije i Međuvladine organizacije za međunarodni željeznički prijevoz o pristupanju Europske unije Konvenciji o međunarodnom željezničkom prijevozu (COTIF) od 9. svibnja 1980., kako je izmijenjena Protokolom iz Vilniusa od 3. lipnja 1999. (SL L 51, 23.2.2013., str. 1.).
   
      (2)  Direktiva 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih tvari (SL L 260, 30.9.2008., str. 13.).
   
      PRILOG
      
                  Prijedlog
               
               
                  Referentni dokument
               
               
                  Predmet
               
               
                  Komentari
               
               
                  Stajalište EU-a
               
            
                  1.
               
               
                  Prilog I. dokumentu OTIF/RID/CE/GTP/2012-A
               
               
                  Izmjene dogovorene u okviru stalne radne skupine
               
               
                  Tehnički konsenzus stalne radne skupine OTIF-a
               
               
                  Suglasnost s izmjenama
               
            
                  2.
               
               
                  Prilog I. dokumentu OTIF/RID/CE/GTP/2012-A
               
               
                  Izmjene koje stalna radna skupina treba dodatno proučiti
               
               
                  Te odredbe u referentnom su dokumentu napisane u uglatim zagradama.
               
               
                  Suglasnost s izmjenama
               
            
                  3.
               
               
                  OTIF/RID/CE/GTP/2013/1
               
               
                  Prijelazne odredbe za određene oznake
               
               
                  Tehnički konsenzus stalne radne skupine OTIF-a
               
               
                  Suglasnost s izmjenama
               
            
                  4.
               
               
                  OTIF/RID/CE/GTP/2013/2
               
               
                  Primjena posebne odredbe TE 25
               
               
                  Tehnički konsenzus stalne radne skupine OTIF-a
               
               
                  Suglasnost s izmjenama
               
            
                  5.
               
               
                  OTIF/RID/CE/GTP/2013/5
               
               
                  Pregled određenih oznaka
               
               
                  Tehnički konsenzus stalne radne skupine OTIF-a
               
               
                  Suglasnost s izmjenama
               
            
                  6.
               
               
                  OTIF/RID/CE/GTP/2013/6
               
               
                  Informacije koje treba dostaviti upravitelju infrastrukture
               
               
                  Stalna radna skupina odabrala je drugu opciju navedenu u referentnom dokumentu.
               
               
                  Suglasnost s izmjenama
               
            
                  7.
               
               
                  OTIF/RID/CE/GTP/2013/11
               
               
                  Upotreba tehničkog rječnika
               
               
                  Tehnički konsenzus stalne radne skupine OTIF-a
               
               
                  Suglasnost s izmjenama
               
            
                  8.
               
               
                  OTIF/RID/CE/GTP/2013/12
               
               
                  Posljedice brisanja brošure Međunarodne unije željeznica (UIC) 573
               
               
                  Tehnički konsenzus stalne radne skupine OTIF-a
               
               
                  Suglasnost s izmjenama
               
            
                  9.
               
               
                  OTIF/RID/CE/GTP/2013/13 i OTIF/RID/CE/GTP/2013/15
               
               
                  Primjena posebne odredbe TE 22
               
               
                  Prijedlog nije dovoljno razrađen za donošenje odluke
               
               
                  Odgoda odluke
               
            
                  10.
               
               
                  OTIF/RID/CE/GTP/2013/14 i OTIF/RID/CE/GTP/2013/INF.14
               
               
                  Urednička revizija upućivanja na odredbe EU-a u vezi sa željezničkim prometom
               
               
                  Tehnički konsenzus stalne radne skupine OTIF-a
               
               
                  Suglasnost s izmjenama
               
            
                  11.
               
               
                  OTIF/RID/CE/GTP/2013/16
               
               
                  Prijevoz opasnih tvari u putničkim vlakovima
               
               
                  Tehnički konsenzus stalne radne skupine OTIF-a
               
               
                  Dogovor oko izmjene kako je revidirana u okviru stalne radne skupine
               
            
                  12.
               
               
                  OTIF/RID/CE/GTP/2013/17
               
               
                  Različite konsolidirane izmjene dogovorene u okviru stalne radne skupine
               
               
                  Tehnički konsenzus stalne radne skupine OTIF-a
               
               
                  Suglasnost s izmjenama
               
            
                   
               
               
                  OTIF/RID/CE/GTP/2013/17
               
               
                  Izmjene koje stalna radna skupina treba dodatno proučiti
               
               
                  —
               
               
                  —
               
            
                  13.
               
               
                  Idem
               
               
                  Izmjene za koje je potrebno zajedničko stajalište sa zajedničkog sastanka između UN-ECE-a i OTIF-a
               
               
                  Treba olakšati učinkovit intermodalni prijevoz
               
               
                  Suglasnost s izmjenama kako je preporučeno u okviru zajedničkog sastanka
               
            
                  14.
               
               
                  Idem i OTIF/RID/CE/GTP/2013/INF.3
               
               
                  Odredbe koje se odnose na obveznu primjenu detektora iskliznuća iz tračnica u određenim vagonima
               
               
                  EU će ponovno razmotriti svoje stajalište prije sljedećeg preispitivanja pravila.
               
               
                  Odgoda odluke
               
            
                  15.
               
               
                  OTIF/RID/CE/GTP/2013/3 OTIF/RID/CE/GTP/2013/9 i OTIF/RID/CE/GTP/2013/18
               
               
                  Usklađivanje pravila s pravilima iz Priloga 2. Sporazumu o međunarodnom prijevozu robe željeznicom (SMGS) Organizacije za suradnju među željeznicama (OSJD)
               
               
                  Trebalo bi olakšati učinkovit prijevoz opasnih tvari između zemalja članica OSJD-a koje su članice EU-a i onih zemalja koje to nisu
               
               
                  Suglasnost s izmjenama
               
            
                  16.
               
               
                  OTIF/RID/CE/GTP/2013/INF.4
               
               
                  Prijevoz ugljena
               
               
                  U stalnoj radnoj skupini nije postignut konsenzus o tehničkim detaljima
               
               
                  Utvrđivanje stajališta EU-a na licu mjesta
               
            
                  17.
               
               
                  OTIF/RID/CE/GTP/2013/INF.8
               
               
                  Revizija poglavlja 7.7 RID-a
               
               
                  O prijedlogu ovog referentnog dokumenta raspravljat će se tijekom rasprave općenitijeg karaktera o reviziji poglavlja 7.7.
               
               
                  Utvrđivanje stajališta EU-a na licu mjesta
               
            
                  18.
               
               
                  OTIF/RID/CE/GTP/2013/INF.12
               
               
                  Usklađivanje s pravilima koja se primjenjuju u cestovnom prijevozu
               
               
                  Tim prijedlozima izmjenjuju se prijedlozi u referentnom dokumentu OTIF/RID/CE/GTP/–2013/17
               
               
                  Suglasnost s izmjenama